নামকরণের ইতিহাস :মাগুরা নামকরণ করা হয় মোগল আমলে। মগ জলদস্যুদের স্মৃতি বহন করছে এ ছোট্ট শহরটি। ইতিহাস  থেকে জানা যায়, মগ জনপদ অর্থাত্ মগরা যেখানে বসবাস করত সে স্থানটিই পরবর্তীকালে মাগুরা নামে পরিচিত হয়ে ওঠে। আবার কারও কারও মতে, নবাব মুর্শিদকুলী খাঁর আমলে মগদের অগ্রযাত্রাকে প্রতিহত করে যেখান থেকে ঘুরিয়ে দেওয়া হয়, সে জায়গাটির নামই হলো মগ-ঘুরা, যা পরবর্তীকালে মাগুরা নামে পরিচিতি লাভ করে। আবার কেউ কেউ বলেন, এখানে বেশি মাগুর মাছ পাওয়া যেত বলে এর নাম হয়েছে মাগুরা।